
  Nr. 14454/02.09.2026

Către:  TOŢI OPERATORII ECONOMICI INTERESAŢI

Referitor: achizitia directa având ca obiect: Achiziție calculatoare ALL in ONE – 9 bucăți

[bookmark: _Hlk139547103]Anunţ de participare publicat în SEAP cu nr. ADV 1546242 din 01.09.2026


Ca urmare a solicitărilor de clarificări transmise pe e-mail de către un operator economic, în conformitate cu art. 160 din Legea nr. 98/2016 privind achiziţiile publice, cu modificările şi completările ulterioare, transmitem răspunsul la solicitările de clarificări, după cum urmează:

	Solicitarea de clarificări nr. 1, înregistrată la autoritatea contractantă cu nr. 14425/02.09.2026



Întrebarea nr.  1:

[bookmark: _Hlk16156208]Subscrisa …………….. cu sediul în …………………, în calitate de operator economic interesat de participarea la achiziția directă menționată mai sus, vă solicităm clarificarea cerinței tehnice privind procesorul echipamentelor All-in-One.

Conform documentației publicate, pentru procesor sunt prevăzute următoarele caracteristici minimale: Intel Core i5 sau echivalent; generație 13; minimum 10 nuclee fizice; frecvență minimă procesor 1,3 GHz; cache minimum 12 MB; tehnologie 10 nm.

Vă rugăm să confirmați acceptarea, ca soluție echivalentă și cu performanță globală superioară, a procesorului Intel® Core™ 5 210H, cu următoarele caracteristici oficiale Intel: 8 nuclee fizice (4 Performance-cores + 4 Efficient-cores), 12 fire de execuție, frecvență de bază P-core 2,2 GHz și turbo până la 4,8 GHz, frecvență de bază E-core 1,6 GHz și turbo până la 3,6 GHz, 12 MB Intel Smart Cache, litografie Intel 7, procesor lansat în trimestrul IV 2024.

Motivarea solicitării
	Parametru
	Procesor de referință: Intel Core i5-1335U
	Intel Core 5 210H propus
	Evaluare

	Încadrare / generație
	Intel Core i5, generația 13
	Intel Core 5 Series 2, lansat Q4 2024
	Arhitectură / nomenclatură mai nouă

	Nuclee / fire
	10 nuclee (2P + 8E) / 12 fire
	8 nuclee (4P + 4E) / 12 fire
	Mai puține nuclee totale, dar dublu număr de nuclee Performance și același număr de fire

	Frecvență P-core
	1,3 GHz bază / până la 4,6 GHz
	2,2 GHz bază / până la 4,8 GHz
	Superior

	Frecvență E-core
	0,9 GHz bază / până la 3,4 GHz
	1,6 GHz bază / până la 3,6 GHz
	Superior

	Cache
	12 MB Intel Smart Cache
	12 MB Intel Smart Cache
	Echivalent

	Litografie
	Intel 7
	Intel 7
	Echivalent

	PassMark CPU Mark
	aprox. 13.804
	aprox. 18.162
	Intel Core 5 210H: +31,6%

	PassMark Single Thread
	aprox. 3.247
	aprox. 3.526
	Intel Core 5 210H: +8,6%



Observație privind procesorul de referință: combinația de parametri din documentație - generația 13, 10 nuclee, 12 MB cache și frecvență de bază P-core de 1,3 GHz - corespunde în mod direct caracteristicilor Intel Core i5-1335U, motiv pentru care acesta a fost utilizat exclusiv ca reper tehnic obiectiv pentru comparația de performanță.
Deși Intel Core 5 210H are 8 nuclee fizice față de minimum 10 prevăzute în cerință, configurația sa include 4 nuclee Performance, față de 2 nuclee Performance la i5-1335U, păstrează 12 fire de execuție și 12 MB cache și oferă frecvențe superioare. În benchmark-ul PassMark PerformanceTest, performanța medie CPU Mark a Intel Core 5 210H este cu aproximativ 31,6% mai mare, iar performanța single-thread cu aproximativ 8,6% mai mare decât a Intel Core i5-1335U.
În consecință, diferența privind numărul fizic total de nuclee nu conduce la o diminuare a performanței efective a sistemului, procesorul propus furnizând o capacitate de procesare globală superioară procesorului care corespunde parametrilor minimali publicați. Solicitarea noastră urmărește acceptarea echivalenței pe criteriul performanței efective și al rezultatului funcțional, fără diminuarea nivelului calitativ solicitat de autoritatea contractantă.

Temei juridic
Solicitarea este formulată având în vedere:
art. 2 alin. (2) din Legea nr. 98/2016, care consacră principiile nediscriminării, tratamentului egal, transparenței și proporționalității;
art. 155 alin. (6) din Legea nr. 98/2016, potrivit căruia specificațiile tehnice trebuie să permită accesul egal al operatorilor economici și să nu introducă obstacole nejustificate în calea concurenței efective;
art. 156 alin. (1) lit. a) din Legea nr. 98/2016, care permite definirea specificațiilor prin cerințe de performanță și/sau funcționale; precum și mențiunea expresă „Intel Core i5 sau echivalent” din documentația achiziției.

Solicitare
Față de cele de mai sus, vă rugăm să confirmați că cerința privind procesorul va fi considerată îndeplinită prin ofertarea unui sistem All-in-One echipat cu Intel® Core™ 5 210H, în condițiile în care acesta demonstrează prin documentația oficială a producătorului și prin benchmark independent o performanță globală și single-thread superioară procesorului Intel Core i5-1335U corespunzător profilului minim solicitat, chiar dacă arhitectura modernă utilizează 8 nuclee fizice în configurație 4P + 4E.
Acceptarea acestei soluții ar permite extinderea concurenței și ofertarea unei platforme mai noi, fără reducerea performanței funcționale solicitate beneficiarului.

Surse tehnice utilizate pentru demonstrarea echivalenței:
Intel - Intel Core i5-1335U specifications
Intel - Intel Core 5 210H specifications
PassMark - Intel Core i5-1335U benchmark
PassMark - Intel Core 5 210H benchmark
	

Raspuns nr. 1:

Confirmarea/evaluarea indeplinirii cerintelor caietului de sarcini este atributul comisiei de evaluare a carei activitate incepe dupa expirarea termenului de depunere a ofertelor.

